钦定古今图书集成/明伦汇编/官常典/第249卷 > 《安成王让录尚书表后启》前人
## 钦定古今图书集成/明伦汇编/官常典/第249卷 > 《安成王让录尚书表后启》前人

臣闻“间平就国，乃盛汉之常仪；郕霍无官，实宗周之
明典。”何则？皇季之重，非待历阶；王爵之隆，自高群辟。
况臣戢翼要荒，亟离寒暑，进惭赵胜，能定楚从；退匪
齐文，驰免秦厄。固以内切皇心，外贻家耻，甘输重饵，
降礼单于。列城十五，如请和璧；市乡三十，聊同宝剑。
武夫力而获诸原，微臣还而反诸敌。瞻言马骏，著陇
“右之功，追念曹彰克乌丸之虏，前王子弟，若此勋庸，
偏其反而，岂可胜愧